# Úradný vestník C 56A/15.

| | ISSN 1977-1037 |
| --- | --- |
| Úradný vestník
  Európskej únie | C 56A |
| | |
| Slovenské vydanie | Informácie a oznámenia | Ročník 6615. februára 2023 |

ISSN 1977-1037

Úradný vestník

Európskej únie

C 56A

Slovenské vydanie

Informácie a oznámenia

Ročník 6615. februára 2023

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Rada |
| 2023/C 56 A/01 | Oznámenie o voľnom pracovnom mieste CONS/AD/184/23 | 1 |

Obsah

Strana

V   Oznamy

ADMINISTRATÍVNE POSTUPY

Rada

2023/C 56 A/01

Oznámenie o voľnom pracovnom mieste CONS/AD/184/23

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Rada

| 15.2.2023 | SK | Úradný vestník Európskej únie | CA 56/1 |
| --- | --- | --- | --- |

15.2.2023

SK

Úradný vestník Európskej únie

CA 56/1

---

Oznámenie o voľnom pracovnom mieste CONS/AD/184/23

(2023/C 56 A/01)

VŠEOBECNÉ INFORMÁCIE

| Útvar | TREE.1 |
| --- | --- |
| Pracovisko | Brusel, budova Justus Lipsius |
| Názov funkcie | riaditeľ (m/ž) |
| Funkčná skupina a platová trieda | AD 14 |
| Požadovaná bezpečnostná previerka | SECRET UE/EU SECRET |
| TERMÍN NA PODANIE PRIHLÁŠKY: | 7. MAREC 2023 – 12.00 hod. (poludnie) bruselského času |

Útvar

TREE.1

Pracovisko

Brusel, budova Justus Lipsius

Názov funkcie

riaditeľ (m/ž)

Funkčná skupina a platová trieda

AD 14

Požadovaná bezpečnostná previerka

SECRET UE/EU SECRET

TERMÍN NA PODANIE PRIHLÁŠKY:

7. MAREC 2023 – 12.00 hod. (poludnie) bruselského času

Kto sme

Generálny sekretariát Rady (GSR) pomáha Európskej rade, Rade EÚ a ich prípravným orgánom vo všetkých oblastiach ich činnosti. Pod vedením generálneho tajomníka/tajomníčky poskytuje poradenstvo a podporu Európskej rade a Rade a ich predsedníctvam vo všetkých oblastiach činnosti vrátane poradenstva týkajúceho sa jednotlivých oblastí politík a právneho poradenstva, medzinárodných stretnutí, koordinácie s ostatnými inštitúciami, prípravy kompromisov, dohliada na praktickú stránku prípravy a riadneho fungovania Európskej rady a Rady a zabezpečuje ju.

Generálne riaditeľstvo pre dopravu, energetiku, životné prostredie a vzdelávanie (DG TREE) je generálne riaditeľstvo, ktorého sa týkajú tri zloženia Rady: životné prostredie (ENV), vzdelávanie/mládež/kultúra/šport (EYCS) a doprava/telekomunikácie/energetika (TTE). Naším hlavným cieľom je umožniť Rade a jej prípravným orgánom, aby v týchto oblastiach politiky napredovali v práci, a to najmä tým, že poskytujeme podporu a poradenstvo predsedníctvam Rady EÚ a že reagujeme na žiadosti a výzvy predsedu/predsedníčky Európskej rady a generálneho tajomníka/tajomníčky v týchto veľmi aktuálnych oblastiach politiky a na ich základe konáme.

DG TREE v súčasnosti tvoria dve riaditeľstvá, pričom každé sa zameriava na osobitné oblasti politiky: TREE.1 na oblasť životného prostredia, zmeny klímy, vzdelávania, mládeže, kultúry, audiovízie a športu vrátane medzinárodných aspektov a TREE.2 na dopravu, energetiku a telekomunikácie/digitálnu agendu.

Koordinuje organizáciu a základnú prípravu zasadnutí Rady ENV a Rady EYCS a zasadnutia ich prípravných orgánov (Coreper, pracovné skupiny). Zabezpečuje tiež celkové prepojenie medzi týmito oblasťami politiky a inými politikami EÚ.

Riaditeľstvo tvoria dve oddelenia, ktoré koordinuje jeden riaditeľ. TREE.1.A sa zameriava na životné prostredia a zmenu klímy a TREE.1.B na vzdelávanie, mládež, kultúru, audiovíziu/média a šport.

Čo ponúkame

Funkcia riaditeľa/riaditeľky riaditeľstva TREE 1 je náročná a prínosná pozícia v politicky zaujímavých a rýchlo sa vyvíjajúcich oblastiach s rozmanitými zainteresovanými stranami. Budete viesť tím 25 vysokokvalifikovaných zamestnancov (2 vedúcich oddelení, 14 administrátorov a 9 asistentov/sekretárov) a zaoberať sa strategickými, ako aj prevádzkovými aspektmi spisov, na ktorých pracujú.

Pod vedením generálneho riaditeľa/riaditeľky budete profesionálnym spôsobom riadiť a koordinovať svoje riaditeľstvo a jeho zdroje, organizovať jeho činnosť, dohliadať na ňu a podporovať a motivovať personál v práci. Zabezpečíte kvalitu služieb a výsledkov riaditeľstva, ako aj účinnú komunikáciu a spoluprácu v rámci riaditeľstva, v rámci generálneho riaditeľstva a s ostatnými útvarmi GSR, s členskými štátmi a inštitúciami EÚ, ako je Európsky parlament a Komisia, orgánmi a inými vonkajšími zainteresovanými stranami.

Budete poskytovať Európskej rade, Rade, Coreperu a ich predsedníctvam a generálnemu tajomníkovi/tajomníčke strategické poradenstvo na vysokej úrovni týkajúce sa príslušných politík a postupov zamerané na všetky aspekty spisov, ktoré patria do pôsobnosti riaditeľstva. Budete sa zúčastňovať na zasadnutiach a podľa potreby aj na brífingoch a/alebo rokovaniach zameraných na dosiahnutie kompromisov a nájdenie riešení. V tejto súvislosti budete pomáhať predsedníctvam pri rokovaniach a zabezpečovať účinnú komunikáciu a spoluprácu s inštitúciami, agentúrami a inými orgánmi EÚ v oblastiach, ktoré patria do pôsobnosti riaditeľstva. Budete sa tiež zapájať do rokovaní trialógu v rámci riadneho legislatívneho postupu s Európskym parlamentom a Komisiou, a tak pomáhať predsedníctvu pri finalizácii preskúmania legislatívnych návrhov.

Budete vymedzovať ciele, ktoré sa majú dosiahnuť, a prispievať k ich dosahovaniu zostavovaním pracovného programu riaditeľstva a zabezpečovaním vhodného monitorovania jeho plnenia.

Prácu si budete môcť plánovať a organizovať flexibilne v súlade s pracovným časom a harmonogramom zasadnutí, ktoré patria do rozsahu pôsobnosti riaditeľstva. Vy a váš personál budete môcť využívať rôzne formy organizácie práce, ktoré ponúka GSR, vrátane telepráce.

Nevyhnutnou súčasťou náplne práce sú príležitostné služobné cesty do zahraničia. Pôjde najmä o cesty do Luxemburgu v prípade zasadnutí Rady, Štrasburgu v prípade rokovaní trialógu s Európskym parlamentom a Komisiou, ako aj do členských štátov v prípade prípravy predsedníctiev a akýchkoľvek neformálnych stretnutí ministrov. Možná je aj účasť na medzinárodných stretnutiach mimo EÚ.

Koho hľadáme

Hľadáme manažéra/manažérku so skúsenosťami v oblasti tvorby politík EÚ a legislatívneho postupu EÚ s dobrou znalosťou inštitucionálnych záležitostí EÚ. Výhodou je znalosť oblastí v pôsobnosti riaditeľstva a oboznámenosť s úlohou a fungovaním Rady.

Od všetkých manažérov v GSR sa očakáva, že budú poskytovať poradenstvo svojim nadriadeným a zainteresovaným stranám, riadiť zamestnancov a finančné zdroje a zastupovať GSR. Tieto očakávania sú uvedené v horizontálnom profile manažérov GSR (1).

Od osoby zastávajúcej túto funkciu sa štandardne očakáva:

| — | schopnosť strategicky myslieť a plánovať, predvídať a identifikovať potenciálne problémy a navrhovať realistické riešenia a kompromisy, |
| --- | --- |

—

schopnosť strategicky myslieť a plánovať, predvídať a identifikovať potenciálne problémy a navrhovať realistické riešenia a kompromisy,

| — | schopnosť viesť kolektív a presadzovať silného tímového ducha, ako aj schopnosť usmerňovať a motivovať personál a posilňovať jeho postavenie v multikultúrnom a rozmanitom prostredí s osobitným dôrazom na jeho rozvoj; |
| --- | --- |

—

schopnosť viesť kolektív a presadzovať silného tímového ducha, ako aj schopnosť usmerňovať a motivovať personál a posilňovať jeho postavenie v multikultúrnom a rozmanitom prostredí s osobitným dôrazom na jeho rozvoj;

| — | zmysel pre diplomaciu, schopnosť vedieť, kedy uplatniť flexibilný a kedy striktný prístup, a schopnosť venovať pozornosť detailom a zároveň nestrácať zo zreteľa celkový kontext; |
| --- | --- |

—

zmysel pre diplomaciu, schopnosť vedieť, kedy uplatniť flexibilný a kedy striktný prístup, a schopnosť venovať pozornosť detailom a zároveň nestrácať zo zreteľa celkový kontext;

| — | schopnosť podporovať a udržiavať dobré pracovné vzťahy so širokou škálou interných aj externých partnerov; |
| --- | --- |

—

schopnosť podporovať a udržiavať dobré pracovné vzťahy so širokou škálou interných aj externých partnerov;

| — | schopnosť dosiahnuť spoločné dohody alebo ciele poskytovaním cieleného poradenstva zainteresovaným stranám a účinným a konštruktívnym uľahčovaním diskusií; |
| --- | --- |

—

schopnosť dosiahnuť spoločné dohody alebo ciele poskytovaním cieleného poradenstva zainteresovaným stranám a účinným a konštruktívnym uľahčovaním diskusií;

| — | schopnosť organizovať celkovú prácu riaditeľstva tak, aby sa dodržali kľúčové termíny a zaistilo sa spravodlivé rozdelenie práce v tíme, ako aj schopnosť plánovať preberanie funkcií; |
| --- | --- |

—

schopnosť organizovať celkovú prácu riaditeľstva tak, aby sa dodržali kľúčové termíny a zaistilo sa spravodlivé rozdelenie práce v tíme, ako aj schopnosť plánovať preberanie funkcií;

| — | schopnosť riadiť zmeny a podporovať personál počas zmien; |
| --- | --- |

—

schopnosť riadiť zmeny a podporovať personál počas zmien;

| — | vynikajúce komunikačné zručnosti vrátane zručností interpersonálnej komunikácie. |
| --- | --- |

—

vynikajúce komunikačné zručnosti vrátane zručností interpersonálnej komunikácie.

GSR uplatňuje politiku mobility osôb na riadiacich pozíciách a očakáva od nich rozsiahle skúsenosti. Uchádzači by preto mali mať počas svojho pôsobenia na GSR chuť a schopnosti pracovať v rôznych oblastiach činnosti.

NÁBOROVÁ POLITIKA

Osoby, ktoré sa uchádzajú o toto miesto, musia v čase podania prihlášky spĺňať tieto požiadavky:

| a) | Všeobecné podmienky







  — | štátna príslušnosť jedného z členských štátov Európskej únie, |
| --- | --- | --- |

a)

Všeobecné podmienky

—

štátna príslušnosť jedného z členských štátov Európskej únie,

| — | požívanie všetkých občianskych práv, |
| --- | --- |

—

požívanie všetkých občianskych práv,

| — | splnené všetky povinnosti, ktoré ukladajú právne predpisy týkajúce sa vojenskej služby. |
| --- | --- |

—

splnené všetky povinnosti, ktoré ukladajú právne predpisy týkajúce sa vojenskej služby.

| b) | Osobitné podmienky







  — | získaný vysokoškolský diplom (2), |
| --- | --- | --- |

b)

Osobitné podmienky

—

získaný vysokoškolský diplom (2),

| — | aspoň pätnásť rokov relevantnej odbornej praxe, z toho aspoň tri roky vykonávania riadiacich a organizačných úloh. Tri roky pôsobenia na pozícii so značnou zodpovednosťou za koordináciu by sa považovali za prax rovnocennú požadovanej riadiacej praxi; |
| --- | --- |

—

aspoň pätnásť rokov relevantnej odbornej praxe, z toho aspoň tri roky vykonávania riadiacich a organizačných úloh. Tri roky pôsobenia na pozícii so značnou zodpovednosťou za koordináciu by sa považovali za prax rovnocennú požadovanej riadiacej praxi;

| — | vzhľadom na to, že na komunikáciu v rámci GSR, ako aj s inými inštitúciami sa vo veľkej miere používa anglický a francúzsky jazyk, vyžaduje sa vynikajúca znalosť jedného z týchto dvoch jazykov a dobrá znalosť druhého jazyka. Znalosť ďalších úradných jazykov EÚ je výhodou. |
| --- | --- |

—

vzhľadom na to, že na komunikáciu v rámci GSR, ako aj s inými inštitúciami sa vo veľkej miere používa anglický a francúzsky jazyk, vyžaduje sa vynikajúca znalosť jedného z týchto dvoch jazykov a dobrá znalosť druhého jazyka. Znalosť ďalších úradných jazykov EÚ je výhodou.

Poznámka:

| (1) | Funkcia si vyžaduje bezpečnostnú previerku umožňujúcu prístup k utajovaným dokumentom (úroveň SECRET UE/EU SECRET). Uchádzači o toto miesto musia byť ochotní podstúpiť bezpečnostné vyšetrovanie v zmysle rozhodnutia Rady 2013/488/EÚ. (3) Vymenovanie do funkcie sa uskutoční iba pod podmienkou, že vybraná osoba je držiteľom platného osvedčenia o bezpečnostnej previerke. V opačnom prípade sa jej ponúkne zmluva na dobu určitú, kým nebude známy výsledok bezpečnostného vyšetrovania. |
| --- | --- |

(1)

Funkcia si vyžaduje bezpečnostnú previerku umožňujúcu prístup k utajovaným dokumentom (úroveň SECRET UE/EU SECRET). Uchádzači o toto miesto musia byť ochotní podstúpiť bezpečnostné vyšetrovanie v zmysle rozhodnutia Rady 2013/488/EÚ. (3) Vymenovanie do funkcie sa uskutoční iba pod podmienkou, že vybraná osoba je držiteľom platného osvedčenia o bezpečnostnej previerke. V opačnom prípade sa jej ponúkne zmluva na dobu určitú, kým nebude známy výsledok bezpečnostného vyšetrovania.

| (2) | Od úspešného uchádzača/uchádzačky sa očakáva, že absolvuje program odbornej prípravy GSR pre riadiacich pracovníkov. |
| --- | --- |

(2)

Od úspešného uchádzača/uchádzačky sa očakáva, že absolvuje program odbornej prípravy GSR pre riadiacich pracovníkov.

VÝBEROVÉ KONANIE

Pri výbere úspešných uchádzačov pomáha menovaciemu orgánu poradný výbor pre výberové konanie. Poradnému výboru pre výberové konanie bude poskytovať podporu hodnotiace centrum, ktoré vedú externí konzultanti pre výber zamestnancov. Správy hodnotiaceho centra týkajúce sa toho istého typu pracovného miesta prestanú byť platné po uplynutí dvoch rokov od dátumu vykonania príslušných hodnotení alebo po ukončení rámcovej zmluvy medzi GSR a príslušným hodnotiacim centrom v závislosti od toho, čo nastane skôr.

Poradný výbor pre výberové konanie na základe prihlášok najskôr vyhodnotí a porovná kvalifikáciu, prax a motiváciu všetkých uchádzačov. Na základe tohto porovnávacieho posúdenia pripraví poradný výbor pre výberové konanie užší zoznam uchádzačov, ktorí sú podľa jeho názoru najvhodnejší, a pozve ich na prvý pohovor. Keďže sa tento prvý výber zakladá na porovnávacom posúdení prihlášok, splnenie požiadaviek uvedených v tomto oznámení o voľnom pracovnom mieste nezaručuje pozvanie na prvý pohovor. Poradný výbor pre výberové konanie spomedzi uchádzačov vyberie po absolvovaní pohovoru osoby, ktoré následne absolvujú testy v hodnotiacom centre a druhý pohovor s poradným výborom pre výberové konanie.

Predbežný plán výberového konania:

| — | očakáva sa, že uchádzači, ktorí budú vybraní na pohovor, budú informovaní v druhej polovici marca 2023, |
| --- | --- |

—

očakáva sa, že uchádzači, ktorí budú vybraní na pohovor, budú informovaní v druhej polovici marca 2023,

| — | prvé pohovory by mali prebehnúť začiatkom apríla 2023, |
| --- | --- |

—

prvé pohovory by mali prebehnúť začiatkom apríla 2023,

| — | testy v hodnotiacom centre by sa mali uskutočniť v druhej polovici apríla 2023, |
| --- | --- |

—

testy v hodnotiacom centre by sa mali uskutočniť v druhej polovici apríla 2023,

| — | druhé kolo pohovorov by malo prebehnúť začiatkom mája 2023. |
| --- | --- |

—

druhé kolo pohovorov by malo prebehnúť začiatkom mája 2023.

Poznámka: Uvedený harmonogram je len orientačný a možno ho zmeniť.

PRÁVNY ZÁKLAD

Toto voľné pracovné miesto sa v súlade s článkom 29 ods. 1 a 2 Služobného poriadku úradníkov Európskej únie (4) zverejnilo vo všetkých inštitúciách Európskej únie, ako aj mimo inštitúcií.

AKO SA O MIESTO UCHÁDZAŤ

Dátum uzávierky pre zasielanie prihlášok je 7. marca 2023 o 12.00 hod. (poludnie) bruselského času.

Prihlášky sa prijímajú len elektronickou poštou a musia sa zaslať na adresu: applications.management@consilium.europa.eu (5) najneskôr k dátumu a času uzávierky. Neskoro zaslané prihlášky sa nebudú brať do úvahy.

Uvedená e-mailová adresa sa musí používať na všetku korešpondenciu týkajúcu sa výberového konania (e-mailová správa musí mať v predmete túto referenčnú značku: CONS/AD/184/23).

Pred odoslaním prihlášky si dôkladne skontrolujte, či spĺňate požiadavky stanovené v rámci uvedenej „náborovej politiky“, aby ste tak predišli automatickému vylúčeniu z výberového konania.

Na to, aby bol spis žiadosti platný, musí obsahovať tieto dokumenty vo formáte pdf (pozn.: uzamknuté, heslom chránené alebo elektronicky podpísané dokumenty sa nebudú akceptovať):

| a) | riadne vyplnený formulár s uvedením dátumu (súbor pomenujte „XXX (VAŠE PRIEZVISKO) – Application form.pdf“); prihlášku v elektronickej forme (EN alebo FR) si môžete stiahnuť tak, že kliknete na odkaz uvedený nižšie alebo ho skopírujete do svojho prehliadača (6):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx |
| --- | --- |

a)

riadne vyplnený formulár s uvedením dátumu (súbor pomenujte „XXX (VAŠE PRIEZVISKO) – Application form.pdf“); prihlášku v elektronickej forme (EN alebo FR) si môžete stiahnuť tak, že kliknete na odkaz uvedený nižšie alebo ho skopírujete do svojho prehliadača (6):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx

| b) | podrobný životopis v anglickom alebo francúzskom jazyku (bez fotografií), podľa možnosti v európskom formáte (https://europa.eu/europass/en/create-europass-cv), v ktorom sa uvedie celá profesijná minulosť uchádzača/uchádzačky, a najmä dosiahnuté vzdelanie, znalosť jazykov, prax a súčasné zamestnanie (súbor pomenujte „XXX (VAŠE PRIEZVISKO) – CV.pdf“); |
| --- | --- |

b)

podrobný životopis v anglickom alebo francúzskom jazyku (bez fotografií), podľa možnosti v európskom formáte (https://europa.eu/europass/en/create-europass-cv), v ktorom sa uvedie celá profesijná minulosť uchádzača/uchádzačky, a najmä dosiahnuté vzdelanie, znalosť jazykov, prax a súčasné zamestnanie (súbor pomenujte „XXX (VAŠE PRIEZVISKO) – CV.pdf“);

| c) | motivačný list v angličtine alebo francúzštine (súbor pomenujte „XXX (VAŠE PRIEZVISKO) – Motivation letter.pdf“); |
| --- | --- |

c)

motivačný list v angličtine alebo francúzštine (súbor pomenujte „XXX (VAŠE PRIEZVISKO) – Motivation letter.pdf“);

| d) | kópie diplomov osvedčujúcich vzdelanie a kópie dokumentov a osvedčení týkajúcich sa odbornej praxe zoskupené do jedného dokumentu vo formáte pdf. Nestačí poslať len životopis uvedený v písmene b). Musí ísť o sprievodné dokumenty, ktoré vydala tretia strana (súbor pomenujte „XXX (VAŠE PRIEZVISKO) – Supporting documents.pdf“). |
| --- | --- |

d)

kópie diplomov osvedčujúcich vzdelanie a kópie dokumentov a osvedčení týkajúcich sa odbornej praxe zoskupené do jedného dokumentu vo formáte pdf. Nestačí poslať len životopis uvedený v písmene b). Musí ísť o sprievodné dokumenty, ktoré vydala tretia strana (súbor pomenujte „XXX (VAŠE PRIEZVISKO) – Supporting documents.pdf“).

Prihláška podaná bez týchto dokumentov bude neplatná.

Všetky sprievodné dokumenty uvedené v písmene d) musia byť očíslované (príloha 1, 2 atď.) a zoskupené tak, ako je uvedené vyššie.

Prihlášky zaslané poštou alebo prostredníctvom cloudových technológií alebo platforiem na zdieľanie súborov sa nebudú brať do úvahy.

Od vybraných uchádzačov sa bude požadovať, aby predložili originály uvedených dokladov.

Uchádzačom sa zašle e-mail: potvrdzujúci doručenie prihlášky. Môžu sa však vyskytnúť technické ťažkosti, ktoré negatívne ovplyvnia zasielanie e-mailov. Ak nedostanete e-mail: potvrdzujúci doručenie prihlášky, obráťte sa prosím na applications.management@consilium.europa.eu. Vzhľadom na to, že poradný výbor pre výberové konanie začne pracovať krátko po dátume uzávierky podávania prihlášok, korešpondenciu o doručení prihlášky odporúčame zasielať v týždni nasledujúcom po tomto dátume.

ROZMANITOSŤ A INKLÚZIA

GSR uplatňuje záväzok k rozmanitosti a inklúzii. Viac informácií nájdete na tejto stránke: https://www.consilium.europa.eu/sk/general-secretariat/jobs/diversity-and-inclusion/.

OPAKOVANÉ PRESKÚMANIE PRIHLÁŠOK

Informácie o postupoch týkajúcich sa žiadostí o sťažnosti, odvolania a hlásenia európskemu ombudsmanovi nájdete na stránke:

https://www.consilium.europa.eu/media/56651/complaint-sk.pdf.

OCHRANA ÚDAJOV

Predpisy týkajúce sa spracúvania osobných údajov v súvislosti s týmto výberovým konaním sú uvedené vo vyhlásení o ochrane osobných údajov: https://www.consilium.europa.eu/media/56675/jobs-data-protection-083r00-sk.pdf.

---

(1)  https://www.consilium.europa.eu/media/53270/gsc-manager-profile-sk.pdf

(2)  Podľa článku 5 ods. 3 písm. c) Služobného poriadku úradníkov Európskej únie (služobný poriadok) je potrebné mať aspoň:

| i) | úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, ak je normálna dĺžka vysokoškolského štúdia štyri roky alebo viac, alebo |
| --- | --- |

i)

úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, ak je normálna dĺžka vysokoškolského štúdia štyri roky alebo viac, alebo

| ii) | úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, a zodpovedajúcu odbornú prax v dĺžke aspoň jedného roka, ak je normálna dĺžka vysokoškolského štúdia aspoň tri roky. |
| --- | --- |

ii)

úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, a zodpovedajúcu odbornú prax v dĺžke aspoň jedného roka, ak je normálna dĺžka vysokoškolského štúdia aspoň tri roky.

(3)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

(4)  Služobný poriadok úradníkov Európskej únie a Podmienky zamestnávania ostatných zamestnancov Európskej únie stanovený v nariadení Rady (EHS, Euratom, ESUO) č. 259/68 (Ú. v. ES L 56, 4.3.1968, s. 1), konsolidované znenie k dispozícii na:

https://eur-lex.europa.eu/legal-content/SK/TXT/?uri=CELEX%3A01962R0031-20220101.

(5)  Táto e-mailová adresa je napojená na funkčnú elektronickú schránku a môže spracúvať len správy s nastavením citlivosti „Normal“ (normálne); e-maily s iným nastavením citlivosti [napr. „Personal“ (osobné), „Private“ (súkromné), „Confidential“ (dôverné) alebo šifrované e-maily] sa nemôžu spracúvať. Zvoľte preto možnosť nastavenia citlivosti „Normal“ (normálne). Váš e-mail: nesmie byť väčší ako 25 MB. Ak e-mail: spolu s prílohami presiahne túto maximálnu veľkosť, rozdeľte prílohy do viacerých e-mailov.

(6)  Ak potrebujete viac informácií a/alebo ak sa vyskytnú technické problémy, pošlite e-mail: na: applications.management@consilium.europa.eu

---